Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani opettaa, kuinka raamatullisesti nousta taivaaseen -
ja laskeutua taivaasta milloin haluaa. Haluatko kuulla?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Vieraanani on Patricia King.
Hänen maailmassaan on normaalia -
nähdä enkeleitä, ihmeitä ja näkyjä -
ja siirtyä Hengessä toiseen paikkaan.
Mutta tiedätkö mitä? Se on normaalia Raamatussa.
Ja ehkäpä koko maailman täytyy olla normaali. - Aamen.
Sinulta on ilmestynyt vastikään kirja -
"Accessing the Riches of Heaven" (Pääsy taivaan rikkauksiin).
Rikkauksista ainakin minulle tulee helposti mieleen raha.
Ajattelen: "Kirjasi neuvoo, miten tulla miljonääriksi."
Mutta rikkauksilla et tarkoita sitä.
Se on kaukana siitä, vaikka Jumalaa ei haittaa antaa ihmisille rahaa.
Se on vain paperia. Maailman valuutta on hyvin epävakaa.
Se voi menettää arvonsa päivässä. Siihen ei voi luottaa.
Taivaan rikkaudet ovat paljon enemmän kuin mikään maailmassa.
Mikään, millä on rahallista arvoa. Se sisältää huolenpidon.
Jumala jakaa sitä ylenpalttisesti voidaksemme täyttää Hänen tahtonsa.
Taivaan rikkaudet ovat Jumalan viisautta, terveyttä, voimaa, -
elinvoimaa, ilmestystä, hyvyyttä ja läsnäoloa.
Se kaikki on saatavillamme.
Kun Jeesus kuoli ristillä, kaikki, mitä Hän on ja mitä Hänellä on, -
tuli saatavillemme. Kun tutkimme taivaan rikkauksia...
Jumalahan tahtoo, että eläisimme maan päällä niin kuin taivaassa.
Tutkimme, mitä Hänellä on meille taivaallisissa -
tietäen, että voimme käyttää niitä uskon kautta myös maan päällä.
Se muuttaa maailmasi. Kirja käsittelee monelta kantilta, -
mitä rikkaudet ovat ja miten niihin pääsee käsiksi.
Kerropa esimerkki rammasta tytöstä Afrikassa ja todellisista rikkauksista.
Se on ihana kertomus. Olimme Afrikassa lähetyskodissa.
Isä toi luoksemme tyttärensä sylissä kantaen.
Tyttö oli noin 4―5-vuotias. Siis aika painava kannettavaksi jo.
Isä sanoi, ettei tyttö ollut ikinä kävellyt.
Hänen jalkansa olivat vääntyneet.
Hän ei ollut ikinä kävellyt, sillä hän oli syntynyt sellaisena.
Minun oli vaikea uskoa suoristumiseen, -
mutta isä toivoi sitä kovin. Tiesin, että Jumala pystyy siihen, -
mutten ollut varma, toimiiko Hän kauttani.
Laskin käteni tytön päälle ja olin kuuliainen Sanalle.
"Käskit laskea kädet sairaiden päälle, niin he paranevat. Tee ihme."
Tyttö alkoi heilua. En edes ajatellut, että ihme oli tapahtumassa, -
mutta isä näytti ilahtuneelta. Hän laski tytön lattialle.
Yhtäkkiä tyttö käveli täydellisen hyvin. Se näytti luonnolliselta.
Hän juoksenteli ja käveli ympäriinsä.
Isä itki.
Perheelle sitä ihmettä ei voi mitata rahalla.
Se oli taivaan todellista rikkautta.
Sinulla oli etuoikeus käydä taivaan aarrekammiossa.
Niin oli. Siitä ei ole kauan. Olin ylistyskokouksessa.
Herra vei minut kohtaamiseen kanssaan. Olin avoimen oven edessä.
Koin Herran kutsun mennä sisään.
Ilmoitus avautui kolmella tasolla.
Ensin näin seinät, katon ja lattian läpinäkyvää kultaa.
Puhdasta kultaa silmänkantamattomiin.
Tiesin, että ne olivat seinä, katto ja lattia. Olin hämmästyksissäni.
Sitten näin huoneen keskellä puisen hiomattoman rasian.
Puu oli kyllästetty uskoakseni verellä, sillä se oli purppuranpunaista.
Rasia oli täynnä kolikoita, jotka säteilivät valoa.
Tiesin hengessä, että minulla on pääsy siihen.
Olin hämmästyksissäni. Mutta sitten Jeesus tuli esiin näyssäni.
Hän seisoi rasian takana sivummalla.
Katsoin Häneen. Hän oli niin säteilevä ja ihmeellinen, -
että kaikki muu, mitä olin nähnyt, kalpeni Hänen rinnallaan, -
vaikka olin pelonsekaisen kunnioituksen valtaama jo siihen asti.
Sitten ymmärsin, mitä Jumala oli näyttämässä minulle: Jeesus on aarre.
Mikään ei ole verrattavissa Häneen.
Kun meillä on Hänet, meillä on kaikki.
Ellei meillä ole pääsyä Jeesuksen luo, -
vaikka meillä olisi kaikki, meillä ei ole mitään.
Eräänä aamuna Patricia oli tekemässä aamupalaa.
Yhtäkkiä keittiössä oli enkeli, -
jolla oli kolme profeetallista kääröä tulevaisuudesta.
Olit tekemässä aamupalaksi munakokkelia, -
ja sait vieraita.
Se on tärkeää, koska uskovat ajattelevat usein, -
että pitää olla hengellisellä retriitillä tai muuten hengellinen, -
mutta minä paistoin munia aamiaiseksi vierailleni.
Yhtäkkiä tunsin takanani enkeliolennon läsnäolon.
Keskeytin puuhasteluni.
Käännyin tarkastaakseni, pystynkö näkemään hänet. En nähnyt.
Näin kuitenkin hengessäni kolme kääröä.
Tiesin, että ne olivat kolme sanomaa.
Enkeli välitti ne Herralta senhetkistä elämääni ja palvelutyötäni varten.
Sen jälkeen Jumalan läsnäolo viipyi huoneessa.
Kerroin vieraille tapahtuneesta. Söimme munakkaat.
Lähdimme telttakokoukseen, jota olimme järjestämässä.
Aloin ylistää. Yhtäkkiä läsnäolo palasi.
Menin Sanan kohtaamiseen.
Ikään kuin olisin mennyt kirjakäärön sisälle.
Jumalan Henki avasi ilmoitusta yhdestä jakeesta Raamatussa.
Se oli 1. Moos. 26:12―13.
Se kertoo Iisakista ja kylvöstä.
Kylvö avasi hänelle neljä yltäkylläisyyden piiriä.
Sain ilmoituksen. Tunsin Herran läsnäolon ympärilläni.
Tunnen sen nytkin. - Niin minäkin.
Hän sanoi: "Tahdon omieni toimivan kaikissa yltäkylläisyyden piireissä."
Hän tuli antamaan yltäkylläisen elämän.
Järjestöllämme oli silloin taloudellinen tarve.
Meillä oli projekti, josta puuttui vielä 100 000 dollaria.
Katsoin ensimmäistä osaa.
Ensimmäinen piiri oli kylvöstä saatu kasvu.
Kun kylvää, saa myös niittää. Iisak sai sinä vuonna satakertaisen sadon.
Vuotta oli jäljellä vain kaksi kuukautta. Minulla oli usko.
Koin Hengen sanovan: "Täytän tarpeen vuoden loppuun mennessä."
Minulla oli uskon henki. Kirjoitin tuhannen dollarin šekin.
Ei ollut edes kolehdin aika. Koin Hengen johdatusta.
Sanoin: "Kylvän tämän uskossa."
"Uskon, että saan tarvitsemani 100 000 dollaria."
Vein šekin kolehtikoppaan. Ei ollut edes kolehdin aika.
Tunsin Herran ilon.
Herra sanoi: "Tuo siemen avaa neljä yltäkylläisyyden piiriä."
Ensimmäinen oli satakertainen sato.
Toinen oli se, että Iisakia siunattiin.
Kolmanneksi hänestä tuli rikas. Neljänneksi hänestä tuli vauras.
Rikas ja vauras ovat eri asioita.
Rikkaus on henkilökohtaista. Vauraus vaikuttaa maailmaan.
Minusta se oli mahtavaa. Olin täynnä uskoa.
Vajaassa kolmessa viikossa projektimme sai yli 100 000 dollaria.
Ja meitä siunattiin henkilökohtaisesti, ja se vain kasvoi ja kasvoi.
Opetat, että ihmiset eivät ymmärrä, -
että istutuksen ja kylvön täytyy olla tarkoituksellista.
Aivan. Niin Iisak teki. Uskon hänen kylväneen tarkoituksella.
Maa ei ollut kylvölle paras mahdollinen.
Oli ollut kuivuutta ja nälänhätää.
Mutta hän tunsi liiton Jumalan kanssa Aabrahamin kautta.
Hän kylvi tarkoituksella uskoen satoon.
Usko on avain. Olen sitä mieltä.
Kun saamme sanan Jumalalta ja vastaamme siihen tarkoituksellisesti -
tietäen, että olemme kuuliaisia Sanalle ja toimimme tarkoituksellisesti, -
silloin voimme odottaa, että Jumala täyttää lupauksensa.
Se on uskon ulottuvuus. - Niin on.
Käsittääkseni asuit Meksikossa.
Sinusta tuli erittäin rikas. - Se on totta.
Länsimaalaisessa kulttuurissamme ihmiset yhdistävät rikkauden -
maailman rahajärjestelmään tai materiaan.
Jumalan valtakunnassa rikkaus on hyvin erilaista.
Elimme Meksikossa slummissa hyvin vaatimattomassa asunnossa.
Koko perheemme asui yhdessä huoneessa.
Asunnossa oli noin 56 neliötä.
Kanssamme asui kuusi nuorta miestä. Yksi kylpyhuone ja pieni keittiö.
Olimme niin rikkaita kuin voi olla. Oli kaikki tarvittava.
Katto pään päällä, hyvät yöunet, tarvittava kuljetus.
Olitteko todella sillä väkimäärällä tyytyväisiä yhteen kylpyhuoneeseen?
Rasvaa oli paljon. Rasva tekee rikkaaksi.
Pystyimme joka päivä menemään ulos ja voittamaan ihmisiä Herralle.
Ihmisiä parani sairauksista joka päivä.
En usko, että liioittelen.
Ihmisiä vapautui demoneista. Yliluonnollinen huolenpito virtasi.
Rakensimme koteja köyhille, orpokoteja ja klinikoita.
Hankimme niihin kalustoa. Meillä oli yltäkylläisyys.
Oli hyvä, ettei meillä ollut isoa taloa huolehdittavana. Emme olisi ehtineet.
Koitte olevanne hyvin tyytyväisiä ja rikkaita.
Sitä rikkaus on. Tyytyväisyyttä.
Länsimaisessa kulttuurissa ihaillaan kaikkea suurta.
Ihmiset ottavat velkaa hankkiakseen jotain suurempaa.
Maailman mukaan se on rikkautta.
Isompi auto, kalliimpi laukku tai muuta vastaavaa.
Vingutetaan korttia ja otetaan velkaa. Se ei ole rikkautta vaan orjuutta.
Voi omistaa pienen asunnon velatta. Kaikkea yllin kyllin.
Ei huolia, vapaa palvelemaan Herraa. Sitä kutsun rikkaudeksi. - Samaten.
Tiesitkö, että voit nousta taivaaseen ja laskeutua taivaasta milloin vain?
Ja se on raamatunmukaisesti totta. Jatkamme pian.
Juutalainen mediajohtaja yritti täyttää tyhjiötä elämässään -
rahalla, maineella ja vallalla.
Hän lensi yksityiskoneella ja tuotti maanlaajuista radio-ohjelmaa.
Silti hänestä tuntui tyhjältä.
Sitten ilmestys muutti kaiken. Haluatko tietää, mikä tuo ilmestys oli?
Oletko pohtinut, onko olemassa jotain muuta?
Ruudun osoitteessa selviää, miten tositarina päättyi.
Jumalan yliluonnollisuus ei tunne rajoja.
Nyt voit saada varustusta ihmeisiin milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Taivaallisia kohtaamisia on kahdenlaisia.
Toisesta tietävät kaikki.
Se on suvereeni kohtaaminen, jossa ihminen viedään taivaaseen.
Harvat ymmärtävät toista tyyppiä.
Kerropa suvereenista kohtaamisesta, jonka koit?
Tammikuussa 1994 olin herätyskokouksessa Floridassa.
En silloin tiennyt, -
että maan päällä elävä voi päästä käymään taivaassa.
Kokouksen aikana Pyhä Henki vei minut ylös taivaaseen.
Se oli suvereenia. Sillä tarkoitamme, että se on täysin Jumalan hallitsemaa.
Se ei johtunut meidän uskostamme.
Olin itse asiassa järkyttynyt.
Kaikki taivaassa nauroivat. Siellä oli suuri ilo.
Silloin kamppailin sen asian kanssa.
Ajattelin: "Alhaalla maan päällä on aika paljon ongelmia."
"Teidän apunne ei olisi pahitteeksi. Mutta te vain juhlitte."
Kamppailin sen kanssa. Mutta Herra sanoi: -
"Meillä ei ole täällä ahdistusta. Emme ole huolissamme mistään, -
koska voitto on jo saatu. Elämme voitosta käsin."
"Haluamme teidänkin elävän siitä käsin maan päällä."
Se oli minulle todellinen todistus.
Ammensin siitä paljon. Kohtaamisessa oli myös muita näkyjä.
Kun se loppui, halusin suvereeneja kohtaamisia lisää.
Rukoilin: "Vie minut takaisin."
Odotin, että Jumala suvereenisti vie minut taas taivaaseen. Niin ei käynyt.
Sitten törmäsit yhteiseen ystäväämme, profeettaan, joka on jo taivaassa.
Hänen nimensä oli Bob Jones.
Se muutti Patrician koko ajatustavan -
taivaaseen nousemisesta ja taivaasta laskeutumisesta. Selitäpä.
Kului kuusi vuotta. Olin anonut vastaavaa kokemusta.
Olin vastassa Bob Jonesia lentokentällä.
Olin kuullut hänestä ja hänen hengellisistä kohtaamisistaan paljon.
Olimme matkalla hotellille.
Kerroin vuoden 1994 kohtaamisestani. Hän sanoi: "Koen niitä päivittäin."
"Ne ovat ylöstempauksiani."
Ihmettelin: "Olisipa ihanaa kokea niitä päivittäin!" Hän sanoi: "Sinäkin voit."
Kysyin, voiko hän rukoilla puolestani. Hän vastasi: "Jep, mutta ei nyt."
Ajattelin, että siitä tulee mahtavaa.
Seuraavana päivänä hän kysyi: "Haluatko mennä?"
Vastasin: "Nyt hetikö?" Hän sanoi: "Jep.
"Raamatussa Ef. 2:ssa sanotaan, että meidät on asetettu taivaallisiin -
Kristuksessa, ja Kristus on asetettu Isän oikealle puolelle."
"Olet jo siellä. Miksi pyydät sellaista, mitä sinulla jo on?"
Kysyin: "Mitä? Ei minusta tunnu siltä."
Hän sanoi: "Kyse ei ole tunteista vaan Hengen seuraamisesta."
Lisäksi Heprealaiskirjeessä kehotetaan astumaan rohkeasti -
armon valtaistuimen eteen, että saisi laupeuden ja armon oikeaan aikaan.
Valtaistuin on taivaassa. - Totta kai. Jeesuksen valtaistuin.
Kuinka voimme totella tätä käskyä, ellei meillä ole pääsyä?
Myös Hepr. 9:ssä ja 10:ssä kerrotaan, -
että meillä on veren kautta pääsy sinne. Se on huikeaa.
Selitettyään asiaa Bob Jones pyysi minua nousemaan ruokasalissa.
Hän sanoi: "Rukoilen. Seuraa Pyhää Henkeä."
"Sulje silmät. Mitä ikinä Hän näyttää sinulle, seuraa vain."
Hän tarttui käsiini ja sanoi: "Herra, me nousemme ylös, ylös."
Ajattelin: "Tämä on erilaista."
Odotin jotain samanlaista kuin vuonna 1994.
Kysyin: "Mitä näet?" Ajattelin, etten näe mitään. Vain silmäluomeni.
En nähnyt mitään.
Mutta huomasin ikään kuin välkettä. Kuin valon välkkymistä luomissani.
Ajattelin, että se tulee ikkunoista salin reunalta.
Ja ehkä valot vain välkkyvät.
Mutta sitten Bob Jones kysyi: "Näet lepattavan liekin, etkö näekin?"
Tajusin, että se tosiaan on kuin liekki.
Ajattelin: "Hän näkee silmieni sisälle. Onpa kummallista."
Ja sitten kun keskityin siihen ja yritin saada sitä selkoa, -
näin mieleni silmillä muuttuvani liekiksi.
Bob sanoi: "Ahaa. Muutuit liekiksi."
Säikähdin. "Hän näkee sisälleni." - Hän tietää kaiken.
Hän sanoi: "Nyt laskeudut." Ajattelin: "En ole edes noussut vielä!"
Se ei ollut yhtään sellaista kuin edellisellä kerralla.
Hän sanoi: "Pyydä Pyhää Henkeä näyttämän, mitä viet maan päälle."
Ajattelin: "Aivan sama. En edes usko, että olen taivaassa."
Mutta yhtäkkiä näin mieleni silmillä hyvin elävän kuvan -
lumihuippuisista vuorista, ikivihreistä puista ja lentävistä kotkista.
Kuvailin näkyä Bobille. Hän sanoi: "Jep. Näin saman vuonna 1984."
"Se kuvaa profeettojen nousua luoteessa Tyynenmeren rannikolla."
Se ei merkinnyt minulle oikein mitään. Päätimme kohtaamisen.
En uskonut käyneeni taivaassa, ennen kuin puoli vuotta myöhemmin.
Profeetta Stacey Campbell oli kokenut vastaavanlaisen kohtaamisen -
päivää minun jälkeeni tietämättään minusta.
Hän pyysi apua Kanadan profeettaneuvoston perustamiseen.
Hän oli saanut tehtävän Peter Wagnerilta.
Kanadassa ei ollut ikinä ollut sellaista profeettojen neuvostoa.
Profeettoja ei oikein edes tunnistettu. - Luoteessa Tyynenmeren rannikolla.
Aivan. Olimme Kelownassa Brittiläisessä Kolumbiassa.
Hain profeettoja lentokentältä. Satoi lunta.
Kelowna sijaitsee vuorten ympäröimässä laaksossa.
Vuoret olivat lumihuippuisia. Olin hakemassa profeettoja.
Raamatussa kotkat symboloivat profeettoja.
Herra sanoi: "Lumihuippuiset vuoret ja kotkat."
"Tänään täyttyy se, minkä silloin hait taivaasta."
Sitä ennen en uskonut hakeneeni mitään.
Mutta se on ollut hyvin merkittävää, -
koska vielä tänäkin päivänä, vuosia myöhemmin, -
neuvosto Kanadassa kasvaa.
Siellä on siitä asti ollut profeetallinen neuvosto.
Se haettiin taivaasta, sanoo Herra.
Katsotko kameraan ja opeta katsojille, miten se tehdään. - Mielelläni.
Tahdon antaa perustukseksi kaksi asiaa: Sanan ja Hengen.
Emme ikinä tee mitään Sanan ulkopuolella.
Seisomme Sanan varassa ja koettelemme kaiken Sanalla.
Sitten seuraamme Pyhää Henkeä. Ensinnäkin Sana sanoo, -
että olet taivaassa. Usko se. Se on uskon yhteys.
Toiseksi Jumalan Henki johtaa sinua kaikkeen totuuteen.
Emme halua johtaa itse itseämme. Seuraamme Häntä.
Näin sen teen. Tee se kanssani.
Sanon: "Pyhä Henki, uskon, että olet täällä -
ja että olet minussa."
"Ja että johdat ja ohjaat minut taivaallisiin tässä hetkessä."
Sitten odotan Häntä.
Nautin Hänen läsnäolostaan.
Sitten alan keskittyä siihen, että olen taivaallisissa Jumalan Sanan mukaan.
Kiitos, Herra. Seison rohkeasti valtaistuimesi edessä.
Sanasi kehottaa tulemaan. Minä tulen.
Nyt vain seuraan Pyhän Hengen johdatusta ja vastaan Hänelle.
Samalla uskon, että kaikki, mitä Hän sanoo, on totuus.
Minä vain uskon sen. Nyt en tunne mitään. Joskus tunnen.
Nyt en tunne, mutta silti uskon. Uskon seisovani armonistuimen edessä.
Näen, että Herra ojentaa kätensä. Se on mielisuosion käsi.
Koen Hänen sanovan minulle: "Anna mielisuosioni omilleni nyt."
"Heillä on suosio minun edessäni ja ihmisten edessä."
Päästän sen valloilleen. Otan sen vastaan uskossa.
Niin voin sanoa: "Otan vastaan suosion taivaassa Jumalan omille."
Nyt vastaan. Tuon sen alas. Uskon, että se on nyt minulla.
Ja annan sen teille.
Puhun Herran suosion siunausta elämänne ylle nyt Jeesuksen nimessä.
Eli äsken minä nousin. Se kävi hyvin nopeasti.
Tavallisesti hiljentymishetket ovat paljon pidempiä.
Pidän myös päiväkirjaa. Kirjoitan ylös, mitä saan.
Sitten vain nautin Herrasta ja ylistän Häntä siitä.
Sellainen on kohtaaminen yksinkertaistettuna.
Eli nosta pääsi pystyyn -
ja tunnista, että kun Patricia avaa piirin, -
se ei ole vain häntä varten vaan kaikille, joiden puolesta hän rukoilee.
Ja minä kuulin sen. Hän avasi äsken Jumalan suosion piirin.
Suosion!
Tuntuuko, ettei kukaan rakasta? Toivotko, ettet olisi syntynytkään?
Että maailma olisi parempi paikka ilman sinua?
Tämä on totuus: Joku rakastaa sinua syvästi.
Jo ennen aikojen alkua Hän tiesi sinusta kaiken -
ja varasi sinulle ylenpalttisia siunauksia.
Jokaisen kyyneleesi Hän on laskenut.
Jokaisesta ilon hetkestäsi Hän on riemuinnut.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa. Adoptoi jo ennen luomistyötä.
Hän on huolehtinut sinusta syntymästä asti.
Hän julistaa, että sinut on ylen ihmeellisesti tehty.
Hänen ajatuksensa ovat lukuisammat kuin meren hiekka.
Vaikka perhe hylkää, Hän ei. Vaikka äitisi unohtaisi sinut, Hän ei.
Hän on todellinen Isäsi.
Hän sanoo valinneensa sinut lapsekseen, -
jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei milloinkaan hylkää sinua.
Hän lupaa, että jos sinä lähestyt Häntä, Hän lähestyy sinua.
Haluaisimme kertoa Hänestä lisää.
Lataa ilmainen kirja They Thought for Themselves -
ruudun osoitteesta.
Ensi viikolla: -
Hei! Olen Kevin Zadai.
Olen täällä kertomassa, että on aika panna paholainen maksamaan.
Seuraavassa jaksossa kerron, -
kuinka kaikki on laitettu toimimaan sinun eduksesi.
Suomennos: Marianne Tenetz